google/wiki40b huggingface dataset:
Bandar Sri Indah

Bandar Sri Indah (BSI) adalah sebuah bandar satelit di Tawau. Bandar ini merupakan pembangunan bandar yang terbesar di Sabah dan berkeluasan tiga kali ganda lebih besar berbanding Pusat Bandar Tawau. Ia mengambil masa 15 minit perjalanan dari bandar Tawau serta dari Lapangan Terbang Tawau. Projek bandar ini telah dibangunkan oleh Syarikat Hap Seng Sdn. Bhd..
Pembangunan bandar ini dibahagikan kepada beberapa fasa. Antara fasa-fasa tersebut ialah Biz Center Bandar Sri Indah (Fasa 3), Perumahan Taman Bandar Sri Indah (Fasa 2B) dan Taman Industri Bandar Sri Indah (Fasa 4A).

Sejarah

BSI dibangunkan di atas tanah berkeluasan 1,368 ekar (5.54 km²) dan bermula pada tahun 2004 dengan menelan belanja sebanyak RM2.5 juta. Fasa kelimanya telah dilancarkan pada tahun 2009 yang turut melibatkan projek sekolah rendah dan menengah Anglika.
Masjid Kampung Tok Raja

Pentadbiran

Masjid Kampung Tok Raja memiliki nombor pendaftaran masjid No Daftar: MY-11-BST-00118.
La Loge

La Loge merupakan sebuah komun di jabatan Pas-de-Calais di utara Perancis.
Umpan klik

Umpan klik (clickbait) adalah suatu istilah pejoratif merujuk kepada kandungan dalam web yang ditujukan untuk mendapatkan penghasilan iklan dalam talian, terutamanya dengan mengorbankan mutu atau ketepatan kandungan melalui kebergantungan kepada tajuk sensasi atau gambar  yang menarik mata guna mengundang klik-tayang (click-through) dan mendorong penerusan bahan tersebut melalui rangakaian sosial dalam talian.
Tajuk "umpan klik" umumnya bertujuan mengeksploitasi "juramg keingintahuan" (curiosity gap) dengan hanya memberi maklumat yang cukup membuat berasa ingin tahu, tetapi tidak cukup untuk memenuhi rasa ingin tahu tersebut tanpa mengklik pada pautan yang diberikan.
Endemik (epidemiologi)

Di dalam epidemiologi, jangkitan dikatakan sebagai endemik (dari Bahasa Greek) di dalam suatu populasi apabila jangkitan itu kekal di dalam populasi itu tanpa memerlukan kemasukan luar. Contohnya, Cacar air adalah endemik (keadaan yang stabil) di UK, tetapi Malaria tidak.
Untuk menjadikan sesuatu penyakit itu endemik, setiap pesakit yang dijangkiti sesuatu penyakit mesti mewariskan kepada orang lain yang sebaya.
Saint-Aubin-de-Crétot

Saint-Aubin-de-Crétot ialah komun di jabatan Seine-Maritime dan di kawasan Haute-Normandie di utara Perancis.
Bhiksu

Bhiksu ( Sanskrit: Bhiksu ) , atau kadangkala dieja sebagai sami atau Bikkhu ( ' biarawati ' , ' bhikkhuni ' , atau ' bikkhuni ' untuk wanita ) merupakan kata gunaan yang diberikan kepada seorang lelaki yang telah ditahbiskan dalam lingkungan biara Buddhis . Kata ini seringkali dirujuk sebagai rohaniawan agama Buddha .
Bhiksu merupakan rohaniawan Buddha untuk mazhab Mahayana yang berkembang di China , Jepun dan Korea . Sedangkan ' Bhikkhu ' digunakan untuk rohaniawan Buddha mazhab Theravada yang kini tersebar di Thailand , Sri Lanka , Myanmar , Kemboja dan Vietnam . Perbezaan penampilan di antara mereka terlihat dari warna dan bentuk jubah yang dikenakan .
Dalam bahasa Sanskrit , seorang bhiksu bukanlah seorang pengemis yang meminta - minta makanan , kerana pada dasarnya mereka bukan meminta makanan dari umat , melainkan menerima pemberian makanan dari umat . Makanannya seluruhnya berasal dari sedekah .
Titik buta

Bintik buta ialah titik dalam retina mata yang tidak dapat mengesan imej. Bintik buta terletak di pangkal saraf optik dan tidak mempunyai sel-sel deria yang peka cahaya. Oleh itu, kita tidak dapat melihat objek jika imej tersebut jatuh di atas bintik buta.
Satu titik buta, skotoma, merupakan pengaburan pada medan penglihatan. Satu titik buta tertentu dikenali sebagai titik buta, titik buta fisiologi, "titik buta", atau punctum caecum dalam kesasteraan perubatan, pada tempat pada medan penglihatan yang terletak di cakera optik pada retina di mana sel fotoreseptor pengesan-cahaya diganti dengan saraf optik yang melalui cakera optik. Disebabkan tiada sel bagi mengesan cahaya pada cakera optik, sebahagian dari medan penglihatan tidak kelihatan. Otak manusia interpolat titik buta berdasarkan perincian sekitar dan maklumat dari mata manusia lain, dengan itu titik buta biasanya tidak disedari.

Sungguhpun semua vertebrata memiliki titik buta ini, mata sefalopod, yang kelihatan hampir serupa, sebenarnya tidak. Padanya, saraf optik menghampiri reseptor dari belakang, dengan itu ia tidak mewujudkan ruang pada retina.
Pemerhatian pertama yang didokumenkan mengenai fenomena ini ialah pada 1660-an oleh Edme Mariotte di Perancis. Pada masa itu, ia difikirkan secara umumnya bahawa titik di mana saraf optik memasuki mata sebenarnya harus menjadi bahagian yang paling sensitif pada retina, namun penemuan Mariotte ini terbukti bertentangan dengan teori ini.
Titik buta terletak kira-kira 12-15° temporal dan 1.5° di bawah ufuk dan secara kasarnya 7.5° tinggi dan 5.5° lebar.
The Fast and the Furious (siri filem)

Masa hadapan

Fast and Furious 5 sedang dalam peringkat pembangunan. Paul Walker berkata, “Saya telah bercakap dengan para eksekutif di Universal buat masa ini dan mereka betul-betul serius mengenainya. Mereka sedang membangunkannya. Mereka tahu di mana ia akan mengambil tempat. Mereka mahu membikinnya di Eropah.” Vin Diesel menyatakan bahawa dia sentiasa merancang untuk membuat dua lagi filem. "Saya cuma memikirkan jalan cerita walaupun sebelum kami memulakan rakaman filem yang sedia ada," katanya. "Jadi, ya saya memang sedang berfikir mengenainya. Saya sebenarnya terfikir untuk merakam kedua-dua filem tersebut sekali harung dengan Universal serta dengan presiden Universal dan dia seperti, 'Apa? Kami baru sahaja hendak berehat.'" Pada 12 April 2009 Universal mengumumkan bahawa "Fast and Furious 5" sedang dalam proses pembikinan dan kedua-dua Paul Walker dan Vin Diesel sudah pun disahkan berlakon dalam filem sambungan kelima tersebut.
Condemios de Arriba

Condemios de Arriba merupakan sebuah kawasan perbandaran yang terletak di Sepanyol dalam wilayah Guadalajara, di komuniti autonomi Castile-La Mancha.
Kampung Sungai Kemudi

Poskod

Poskod yang digunakan di Kampung Sungai Kemudi, Semerah, Johor ialah 84150.
Kelawar Bulu Emas

Ciri-ciri

Kelawar Bulu Emas ialah haiwan berdarah panas, dalam kumpulan kelas mamalia.

Pembiakan

Sebagaimana haiwan mamalia lain, Kelawar Bulu Emas membiak dengan beranak.
Daerah Kama

Kama merupakan sebuah wilayah di Wilayah Nangarhar, Afghanistan.
Perodua Nautica

Perodua Nautica ialah sebuah kereta pacuan empat roda/SUV mini keluaran terbaru syarikat Perodua. Kereta ini menggunakan enjin jenis 3SZ-VE yang menggunakan empat silinder dan sistem suntikan bahan api (EFI). Tempahan ke atasnya mula dibuka bermula 10 Mei 2008.
Kereta ini merupakan kereta Perodua yang termahal berbanding yang lain (berharga RM89,000, dengan insurans) memandangkan bahagian-bahagian kereta dan ia sendiri datang serta dibuat di Jepun. Ia dengan itu dikenakan duti import.
Kereta ini sebenarnya merupakan Daihatsu Terios generasi kedua yang beberapa bahagiannya dibuat dan dipasang di Malaysia.
Namun , tidak sampai setahun kereta ini telah menamatkan penjualannya disebabkan oleh Perodua lebih mengfokuskan kepada pembuatan negara Malaysia memandangkan hampir semua bahagian kereta ini ialah daripada negara Jepun jika berbanding dengan model SUV sebelumnya , Perodua Kembara atau model SUV selepasnya , Perodua Aruz .
Stesen Abdullah Hukum

Sejarah

Stesen LRT Abdullah Hukum dibuka pada 1 September 1998 sebagai sebahagian segmen pertama aliran ini yang melalui 10 stesen antara stesen Kelana Jaya dan stesen Pasar Seni (tidak termasuk KL Sentral).
Stesen Komuter Abdullah Hukum pula memulakan operasi pada 28 Oktober 2018 dan dirasmikan oleh Menteri Pengangkutan Malaysia, Anthony Loke Siew Fok, pada 1 November 2018. Pembinaan stesen komuter ini bermula pada 2014 oleh KL Eco City Sdn Bhd, anak syarikah SP Setia dengan bajet sebanyak RM30 juta. Stesen komuter ini dibina di atas tanah seluas 0.6 hektar yang dimiliki oleh Railway Assets Corporation (RAC) iaitu pemilik semua aset yang dikendalikan oleh KTM. Sebuah jejambat sedang dibina bagi menghubungkan stesen bersepadu ini dengan kompleks membeli-belah Mid Valley dan The Gardens.

Lokasi

Stesen ini terletak di selatan Bangsar, Kuala Lumpur. Di sebelah barat stesen terletaknya permulaan  Lebuhraya Pantai Baru (NPE) dan di sebelah barat stesen terletaknya kompleks KL Eco City. Berhampiran dengan stesen adalah ibu pejabat Tenaga Nasional Berhad serta kompleks membeli-belah KL Eco City Mall, Mid Valley Megamall dan The Gardens.

Pelan stesen

Stesen ini adalah stesen bertingkat dengan tiga tingkat: aras platform LRT, aras legar, dan aras tanah (platform KTM terletak di aras ini). Stesen ini mempunyai satu platform tengah di atas aras legar untuk perkhidmatan Laluan Kelana Jaya; satu platform sisi dan satu platform tengah di bawah aras legar untuk perkhidmatan Keretapi Tanah Melayu. Terdapat kemudahan bagi Orang Kurang Upaya (OKU) seperti platform mesra OKU dan lif di kawasan LRT dan KTM. Bagi penumpang yang ingin menukar laluan di stesen ini perlu membeli tiket baharu di stesen ini. Hal ini demikian kerana KTM dan LRT menggunakan sistem tiket yang berlainan kerana dioperasikan oleh dua syarikat berbeza.

Perkhidmatan bas

Bas RapidKL laluan 750, 751, 772, 780, 781, 782 dan 821 berkhidmat di stesen ini.
Ciroyom, Cipeundeuy

Poskod

Poskod yang digunakan di Ciroyom adalah 40558. Terdapat buah desa di dalam daerah kecamatan Cipeundeuy.
Kampung Desa Baru

Poskod

Poskod yang digunakan di Kampung Desa Baru, Kota Bharu, Kelantan adalah 16010.
Hipoksia (perubatan)

Hipoksia ialah satu keadaan patologi di mana seluruh tubuh (hipoksia umum) atau sebahagian tubuh (hipoksia tisu) kekurangan bekalan oksigen.

Tanda-tanda dan gejala

Tanda-tanda hipoksia bergantung kepada keadaan individu dan kadar kekurangan oksigen. Dalam kes tekanan udara rendah hipoksia terjadi secara beransur-ansur, gejala termasuk sakit kepala , mengantuk , keletihan, sesak nafas, perasaan euforia  dan loya. Jika hipoksia yang teruk berlaku boleh menyebabkan kematian. Tanda-tanda hipoksia yang teruk terjadinya perubahan warna biru pada kulit, yang dipanggil sianosis.
Mukim 5, Daerah Seberang Perai Selatan

Pentadbiran

Mukim 5 merupakan salah sebuah mukim yang terdapat dalam negeri Pulau Pinang, dan juga merupakan satu dari mukim yang terletak dalam pentadbiran Daerah Seberang Perai Selatan.
Mobile Legends: Bang Bang

Permainan

Mobile Legends: Bang Bang merupakan sebuah permainan arena perjudian atas talian yang memerlukan berbilang pemain dan direka khas untuk telefon pintar. Dalam mod klasik, kedua-dua pasukan bertempur untuk sampai ke pangkalan musuh (enemy's base) dan memusnahkannya sambil mempertahankan pangkalan masing-masing dan mengawal laluan (lanes). Dalam mod ini, terdapat tiga laluan iaitu laluan atas (top), tengah (middle), dan bawah (bottom), yang menghubungkan pangkalan-pangkalan itu.
Dalam setiap pasukan, terdapat lima orang pemain yang mengawal wira (hero) dari peranti masing-masing. Terdapat juga karakter lemah yang dikawal komputer, iaitu konco-konco (minions) yang dikeluarkan dari pangkalan masing-masing dan mengikut ketiga-tiga laluan menuju ke arah pangkalan musuh sambil melawan konco-konco, wira musuh serta menara (turrets).
Terdapat banyak wira yang direka oleh Moonton dan boleh dikategorikan mengikut tugas masing-masing iaitu Marksman, Fighter, Tank, Mage, Support dan Asassin.
Maghar

Demografik 2001

Menurut bancian India pada tahun 2001, Maghar memiliki bilangan penduduk seramai 15,834. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Maghar memiliki kadar pendidikan (kebolehan membaca) 55%, di bawah kadar purata kebangsaan 59.5%; dengan 60% lelaki dan 40% wanita mampu membaca. 19% dari populasi berusia di bawah 6 tahun. (2001)
Guinea Khatulistiwa

Ekonomi

Guinea Khatulistiwa pra-merdeka mengharapkan pengeluaran koko untuk pendapatan mata wang kukuh. Ia mempunyai pendapatan per kapita tertinggi Afrika pada 1959.
Penemuan simpanan minyak besar pada 1996 dan eksploitasinya yang berikutnya telah menyumbang kepada satu peningkatan dramatik dalam hasil kerajaan. Seperti pada 2004, Equatorial Guinea adalah pengeluar minyak ketiga terbesar di Sub Sahara Afrika. Pengeluaran minyaknya telah meningkat kepada 360,000 buah tong/hari, bertambah daripada 220,000 dua tahun terdahulu.
Perhutanan, pertania, dan perikanan adalah juga komponen utama bagi KDNK negara ini. Pertanian sara diri mendominasi. Kemerosotan ekonomi luar bandar di bawah rejim-rejim yang kejam telah mengurangkan potensi untuk pertumbuhan pertanian.
Walaupun KDNK per kapita (PPP) lebih daripada US$30,000 , Equatorial Guinea berkedudukan ke-121 daripada 177 buah negara dalam Indeks Pembangunan Manusia Pertubuhan Bangsa-Bangsa Bersatu.

Sukan

Equatorial Guinea telah dipilih untuk menjadi tuan rumah bersama Piala Negara Afrika 2012 perkongsian dengan Gabon. Negara itu juga dipilih menjadi tuan rumah Kejohanan Bola Sepak Wanita Afrika 2008, yang kemudian dimenangi.
Ségalas, Lot-et-Garonne

Ségalas ialah komun di jabatan Lot-et-Garonne di bahagian Aquitaine, barat daya Perancis.
Bourdon, Somme

Bourdon ialah sebuah komun yang terletak di komun Somme di Picardie di utara Perancis.
Petrokimia

Petrokimia (petrochemistry) adalah satu cabang kimia yang mempelajari pengubahan minyak mentah (petroleum) dan gas asli kepada hasil-hasil yang berguna dan bahan-bahan mentah yang lain.

Hasil petrokimia

Hasil petrokimia (petrochemical) merupakan semua bahan kimia yang diperbuat dari bahan api fosil. Ini termasuklah bahan bakar seperti metana, propana, diesel, dan juga bahan kimia untuk pertanian seperti racun perosak, racun herba dan baja, dan bahan-bahan lain seperti plastik, asfalt dan gentian sintetik.
Gammelin

Gammelin merupakan sebuah munisipaliti terletak di daerah Ludwigslust-Parchim, Mecklenburg-Vorpommern, Jerman.
Kolej Teknologi Makmal Perubatan

Sejarah

Pada tahun 1900, Institut Penyelidikan Perubatan(IMR) telah ditubuhkan. Pengambilan Pembantu Makmal pertama hanya untuk menjalankan tugas-tugas spesifik dan latihan 'on the job apprenticeship'. Kursus latihan selama 3 tahun ini dilaksanakan secara perkhidmatan. Tahun 1 dan 2, program latihan dalam 5 disiplin iaitu Kajikuman, Kaji Kimia Hayat. Kaji Darah, Kaji tisu dan Kaji Parasit. Pada tahun 3, pelatih ditempatkan di bawah seliaan Ahli Patologi di makmal-makmal dan Hospital Besar.
Pada tahun 1968, Sekolah Teknologi Makmal Perubatan ditubuhkan dengan pengambilan pelajar pertama seramai 44 orang. Sekolah Juruteknologi Makmal Perubatan dinaikkan ke taraf Kolej dengan pengumuman rasmi oleh Y.B Menteri Kesihatan Malaysia pada tahun 1995.

Kursus

Kursus yang ditawarkan di kolej ini adalah Kursus Diploma Teknologi Makmal Perubatan. Selain itu, Kursus pengkhususan Sitologi, pengkhususan Hematologi, pengkhususan Mikrobiologi, Parasitologi, pengkhususan Anatomi Patologi dan terbaru ialah Kursus Diploma Lanjutan Transfusi darah, kursus Diploma Lanjutan Sitologi dan kursus Diploma Lanjutan Hematologi.

Kemudahan dan Fasiliti

Selaras dengan keperluan kursus Diploma dan pengkhususan banyak kemudahan telah disediakan antaranya 6 buah makmal khas yang berhawa dingin, bilik pengajar, dewan peperiksaan dan kafeteria, bilik stor kimia dan peralatan, perpustakaan, bilik AVA, bilik serbaguna, surau, kenderaan dan asrama.

Alamat

Kolej Teknologi Makmal Perubatan ,

Ground Floor , Institute of Medical Research(IMR) ,

Jalan Pahang , 53000 Kuala Lumpur.

Tel : 03-2616 2769 Fax : 03-26945022
Kaliaganj

Demografik 2001

Menurut bancian India pada tahun 2001, Kaliaganj memiliki bilangan penduduk seramai 47,639. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Kaliaganj memiliki kadar pendidikan (kebolehan membaca) 70%, melebihi kadar purata kebangsaan 59.5%; dengan 56% lelaki dan 44% wanita mampu membaca. 12% dari populasi berusia di bawah 6 tahun. (2001)
Gunung Nasopute

Pengenalan

Gunung Nasopute adalah sebuah gunung yang terletak di daerah Pamona Selatan, regensi Poso, pulau Sulawesi, Indonesia.
Gunung Nasopute mempunyai ketinggian setinggi 1768 meter.

==Ulasan == Lihat juga Daftar gunung di Sulawesi
Masjid Kampung Pelandan

Pentadbiran

Masjid Kampung Pelandan memiliki nombor pendaftaran masjid No Daftar: MY-11-HTR-00177.
Brokoli

Ciri botani

Herba berbatang lembut sederhana besar, batang tidak berkayu. Daun tunggal, bersaiz besar, lebar, tebal, susunan berpilin, berwarna hijau tua, urat daun berwarna putih jelas kelihatan. Bunga majmuk, kecil, berwarna hijau tua ketika muda, terdapat di dalam jambak bugan yang keluar di hujung pucuk utama, tangkai bunga besar, berwarna putih kehijauan. Bunga yang mekar berwarna kuning. Buah panjang, mengandungi banyak biji benih.

Khasiat

Brokoli mengandungi air, diindolimetana, glukorafanin, indol-3-karbinol, karotenoid, sulforafan, karbohidrat, alkaloid, serat, kalium, zink, fosforus, magnesium, kalisum, protein, gula dan vitamin C.
Dikatakan jika memakan brokoli dapat mempercepatkan penyembuhan penyakit dan mencegah pertumbuhan sel kanser paru-paru. Ia juga dapat menghindarkan diri dari pelbagai penyakit termasuk penyakit barah, serangan jantung, strok dan penyakit osteoporosis bagi wanita. Selain itu, ia boleh dijadikan sebagai awet muda dan kaya dengan antioksidan dan penyedap selera makan.
Saint-Vite

Saint-Vite ialah komun di jabatan Lot-et-Garonne di bahagian Aquitaine, barat daya Perancis.
Bendera Bhutan

Bendera Bhutan ini, dengan sedikit variasi, telah diguna sejak abad ke-19, dan versi yang digunakan saat ini sejak 1960. Reka bentuknya menggunakan gambar naga putih di tengah-tengah dan dengan latar belakang warna segitiga kuning di sebelah kiri atas dan segitiga merah di kanan bawah.
Mukim Bekok

Pentadbiran

Mukim Bekok merupakan salah sebuah mukim yang terdapat dalam negara Johor, dan juga merupakan satu dari mukim yang terletak dalam pentadbiran Daerah Segamat.
Lobón

Lobón merupakan sebuah kawasan perbandaran yang terletak di Sepanyol dalam wilayah Badajoz, Extremadura.
Sharifah Aleya

Kehidupan peribadi

Beliau dan Ashraf Aasimuddin pemain dram kumpulan Pretty Ugly telah diijabkabulkan di satu majlis yang diadakan di Masjid Al-Mukharammah, Bandar Sri Damansara, Kuala Lumpur. Mas kahwin sebanyak RM101 pada 9 Disember 2007. Aleya turut menerima wang hantaran sebanyak RM10,101 dalam majlis yang cukup sederhana tetapi amat meriah dengan kehadiran para wartawan.
Seperti yang ramai maklum, Aleya merupakan anak sulung daripada 4 beradik kepada aktres hebat 80an Fatimah Abu Bakar dan pelukis Syed Zainal Rashid Al Yahya dan juga kakak sulung kepada 3 orang adiknya yang semuanya juga bergelar aktres. Adiknya yang paling berjaya di layar perak ialah Sharifah Amani manakala dua lagi adiknya ialah Sharifah Aryana dan Sharifah Aleesya. Mereka sekeluarga membesar di Bangsar, Kuala Lumpur. 
Leya telah selamat melahirkan bayi kembar perempuan pada jam 11.46 pagi di sebuah hospital kerajaan pada 26 Jun 2009. Bayi kembar itu dinamakan Aza Ameena Muhd Ashraf dan Asha Ameena Muhd Ashraf.

Kerjaya

Beliau memulakan karier sejak berusia 12 tahun ketika mengacarakan rancangan Golden Teen Stuff di TV2 dan kemudiannya program Chicky Hour di TV3 sejak 1998. Pada tahun 2002 beliau muncul dalam filem Idola arahan Aziz M. Osman dengan memberikan lakonan berkesan sebagai remaja yang fanatik terhadap artis pujaan. Lakonannya menerima pengiktirafan sebagai Pelakon Harapan di Anugerah Skrin 2003. 
Karier lakonan Aleya sangat cemerlang ketika usia remaja hinggakan beliau diiktiraf sebagai Pelakon Pembantu Wanita Terbaik (FFM) menerusi watak Nurul Nadia dalam filem Trauma pada tahun 2004 ketika berusia 21 tahun. Namun karier lakonannya di layar perak sedikit tenggelam akibat persaingan dengan aktres remaja lain biarpun muncul dalam filem-filem hebat antaranya Man Laksa dan Pontianak Harum Sundal Malam. Sejak itu Aleya menumpukan karier pengacaraan menerusi rancangan bual bicara Selamba Serius bersama adiknya, Sharifah Amani dan sekali lagi bergandingan dalam program Latido di TV9. Aleya pernah mengacarakan program realiti Malaysian Idol musim pertama pada tahun 2004 bersama Soo Koi Jien serta The Breakfast Show di ntv7.
Amukan Puaka pada tahun 2003 merupakan debut Aleya di TV dan juga VCD selain muncul dalam drama Chulia Street, Prahara dan juga berlakon dalam sitkom Kopikau bersama adik beradik Ngasri. Lakonan komedi Aleya menerima pujian hingga dicalonkan untuk kategori Pelakon Komedi TV Wanita Terbaik di Anugerah Seri Angkasa 2005 bersama aktres komedi hebat yang lain seperti Sheila Rusly & Nik Sayyidah Fatihah. Di dunia teater beliau juga tidak mengecewakan apabila pernah muncul dalam teater Man For All Seasons yang melayakkan beliau dicalonkan di Anugerah Boh Cameronion 2005 untuk kategori Ensembel Pelakon Terbaik. Pada tahun 2011 beliau muncul dalam teater Terima Kasih Cinta.  
Beliau kini popular sebagai juruhebah radio apabila berkhidmat di stesen radio Hot Fm sejak 2006. dan telah 4 kali dicalonkan untuk kategori Pengacara Radio Wanita Popular (ABPBH) di Anugerah Bintang Popular Berita Harian edisi 2006, 2008, 2009 dan 2010.
Masjid Kampung Batangan

Pentadbiran

Masjid Kampung Batangan memiliki nombor pendaftaran masjid No Daftar: MY-11-MRG-00194.
Masjid Al-Huda, Langgar

Pentadbiran

Masjid Al-Huda, Langgar memiliki nombor pendaftaran masjid No Daftar: MY-06-PKN-00553.
Budak Pailang

Pengarah

Filem ini diarah oleh pengarah Hashim Rejab yang pernah mengarah filem Sekali Lagi dan filem Papa I Love You.
Kampung Ribu

Poskod

Poskod yang digunakan di Kampung Ribu, Kuala Kangsar, Perak ialah 33020.
New Guinea

Gambaran

Secara geologi pulau ini bersama-sama dengan Australia adalah sebahagian dari Pentas Sahul, yang juga dikenali sebagai Greater Australia. Kedua-dua daratan menjadi berasingan ketika kawasan yang kini dikenali sebagai Selat Torres dilanda banjir selepas Zaman Glasier Akhir. 
Secara antropologi pulau ini dianggap sebagai bahagian daripada Melanesia. Dari segi politik, bahagian barat pulau terdiri daripada dua provinsi Indonesia, iaitu Papua dan Papua Barat. Sedangkan bahagian timurnya merupakan wilayah daratan dari negara Papua New Guinea. New Guinea mempunyai penduduk lebih kurang 7.5 juta, dengan kepadatan penduduk yang sangat rendah (hanya 8 orang/km²).
Keadaan New Guinea berbeza daripada jirannya Australia, yang lebih kering, lebih rata, dan lebih kurang subur, kerana New Guinea memiliki intensiti hujan yang lebih tinggi dan gunung-ganang berapi yang aktif; dengan puncaknya yang tertinggi, Puncak Jaya, mencapai ketinggian 4,884 meter (16,023 kaki). Namun, dua jisim tanah tersebut berkongsi fauna haiwan yang serupa, antara lain berjenis-jenis marsupial (termasuk walabi dan posum) dan monotrem bertelur (tenggiling berduri/echidna). Selain daripada kelawar dan kira-kira dua dozen genera tikus pribumi, tiada mamalia plasenta tempatan lainnya sebelum kehadiran manusia. Babi, beberapa spesies tikus, dan nenek moyang New Guinea Singing Dog, datang kemudian bersama manusia.

Penduduk

Jumlah penduduk pulau New Guinea dianggarkan sebanyak 7.5 juta orang. Ramai percaya petempatan awal manusia di pulau ini telah dimulai sejak lebih kurang 40,000 SM. 
Pelbagai penduduk peribumi di pulau ini, berdasarkan bukti arkeologi, linguistik dan genetik mereka, sering dibahagikan kepada salah satu daripada dua kelompok etnik utama: iaitu kumpulan Papua dan kumpulan Austronesia. Mengikut Ethnologue Edisi ke-14, Papua New Guinea mempunyai 826 buah bahasa dan Papua (Irian) 257 buah bahasa, sehingga secara keseluruhannya 1073 bahasa, dimana 12 bahasa tersebar tumpang tindih di kedua wilayah. Provinsi Papua Barat di Indonesia juga adalah kediaman untuk lebih kurang 44 kumpulan kepuakan (tribal groups) yang tiada hubungan.
Kampung Sungai Buluh, Serdang

Poskod

Poskod yang digunakan di Kampung Sungai Buluh, Serdang, Kedah adalah 09800.